ร้านอาหารญี่ปุ่นเล็กๆใกล้ๆบ้าน ของเชฟคำมูล ที่เคยไปออกเชฟกระทะเหล็ก เป็นร้านที่ไม่น่าเชื่อว่าจะเป็นร้านได้ เพราะเป็นเหมือนบ้านเล็กๆในซอยลึกๆ ซึ่งผ่านทุกอาทิตย์ก็ยังไม่รู้ว่ามีร้านอาหารอยู่ในนี้ ร้านนี้จะเน้นพวกปลาดิบซะมากกว่า เมนูมีให้เลือกไม่เยอะ แต่ของสดมาก และรอนานมาก เวลาไปแนะนำให้ทำใจร่มๆ อย่าหิวมาก เพราะอาจโมโหหิวได้ ร้านนี้มีโต๊ไม่กี่โต๊ะนะคะ แนะนำว่า โทรไปจองก่อนจะดีกว่า พวกดาราไปทานกันเยอะเหมือนกันค่ะ

ที่ร้านจะมี Special menu (ลด 20%) ในแต่ละวัน และบางวันก็จะไม่มีบางเมนู เช่นเนื้อวากิว ครั้งแรกที่ไปไม่ได้กิน เพราะเนื้อยังไม่เข้า 

เมนูที่ชื่นชอบเป็นส่วนตัวคือข้าวปั้นหน้าฟัวกราส์ ที่ไปกี่ครั้ง ก็ยังสั่งทุกครั้ง และยังไม่เจอร้านไหนอร่อยเท่า  อีกเมนูที่โปรดปรานคือ ข้าวปั้นหน้าเนื้อวากิว ที่เนื้อมันชุ่มฉ่ำมาก สำหรับของหวาน ชอบไอศครีมชาเขียวที่ร้านนี้มาก แต่พอเห็นราคาแล้วแอบปาดเหงื่อ 

นอกจาก A La Carte แล้ว ที่ร้านยังมี Lunch Set ในราคาเบาๆให้ลองด้วยนะคะ แต่ยังไม่เคยได้ไปทานมื้อกลางวันซักที เลยไม่มีโอกาสได้ลอง


